open-index/open-wikipedia-markdown huggingface dataset:
האלהה

[ממוזער| "אפותיאוזה של ונציה" (1585) מאת [פאולו ורונזה]]
ממוזער| "האפותיאוזה של קורנליס דה וויט, עם הפשיטה על צ'טהאם ברקע."

**הַאֲלָהָה** (בלועזית: **אַפּוֹתֵאוֹזָה**; מיוונית עתיקה: **ἀποθέωσις** – אפותאוסיס;  – קונסקרטיו), היא האדרה של סובייקט לרמות אלוהיות , ובדרך כלל, התייחסות לאדם, לכל יצור חי אחר, או רעיון מופשט בדמות אלוהות. למונח יש משמעויות בתאולוגיה, שם הוא מתייחס לאמונה, ובאמנות, שם הוא מתייחס לז'אנר.

בתאולוגיה, המונח **האלהה** מתייחס לרעיון שאדם הועלה לדרגה דמוית אלוהים.

באמנות, המונח מתייחס לטיפול בכל נושא (דמות, קבוצה, מקום, מוטיב, מוסכמה או מנגינה) בצורה מפוארת או נעלה במיוחד.

## ייצוגים בתאולוגיה
### המזרח הקרוב העתיק
לפני התקופה ההלניסטית, כתות אימפריאליות היו ידועות במצרים העתיקה (פרעונים) ובמסופוטמיה (מנרם-סין ועד חמורבי). בממלכה החדשה, כל הפרעונים שנפטרו נחשבו כאל אוזיריס.

מלכים חתים עברו האלהה לאחר מותם, ולמרות תפקידם כשליחי אל הסערה על פני האדמה, הם לא נתפסו כאלים בחייהם.

### יוון העתיקה
בעולם היווני, המנהיג הראשון שהעניק לעצמו כבוד אלוהי היה פיליפוס השני, מלך מוקדון. בחתונתו עם אשתו השישית, דמותו המוכתרת של פיליפ נישאה בתהלוכה בין האלים האולימפיים, גם אלכסנדר הגדול עבר האלהה.

מעמד של פולחן הרואי הדומה להאלהה היה הכבוד שניתן למספר אמנים נערצים מהעבר הרחוק, בעיקר הומרוס .

### רומא העתיקה

עד סוף הרפובליקה, האל קווירינוס, המזוהה עם רומולוס, היה היחיד שהרומאים קיבלו כמי שעבר האלהה. בספרו של פלוטרכוס, "חייו של רומולוס", נכתב כי זמן קצר לאחר שמייסד רומא נעלם בנסיבות חשודות, אציל בשם פרוקלס יוליוס דיווח כי לרומולוס היה חזון. פרוקלס טען כי המלך הורה לו לומר לבני ארצו, שהוא, רומולוס היה קווירינוס. עד סוף המאה הראשונה לפנה"ס, קווירינוס נחשב למלך האגדי.

הקיסר אוגוסטוס הכיר ביוליוס קיסר כאל; וכך, יוליוס קיסר הפך לנציג הראשון של מעמד חדש של אלוהויות. לאחר מכן, האלהה ברומא העתיקה היה תהליך שבו שליט שנפטר הוכר כמי שהיה אלוהי על ידי יורשו, בדרך כלל גם על ידי צו של הסנאט והסכמת העם של רומא. האישה הראשונה שעברה האלהה הייתה דרוסילה.

### פולינזיה
המנהיגים הפולינזים החשובים עברו האלהה לאחר מותם ונהגו להתפלל אליהם לעזרה.

## ייצוגים באמנות
האלהה באמנות היא בעלת ביטוי מעשי: העלאת דמות לרמה אלוהית, או תיאור קבלת הפנים בגן עדן הן כרוכות במוסכמות מסוימות. באמנות הנוצרית יש ייצוגים רבים של תיאורו של ישו כדמות שעברה האלהה (ההשתנות, עליית ישו השמימה, ישו פנטוקראטור) לאחר מותו. במוזיקה, המונח **אפותיאוזיה** מתייחס להופעה של נושא בצורה מפוארת או נעלה. יצירות אחדות כוללות בשמן את המילה אפותיאוזיה.

### האפותיאוזה של וושינגטון
400px|ממוזער|שמאל
האפותיאוזה של וושינגטון הוא פרסקו שצייר האמן היווני-איטלקי קונסטנטינו ברומידי  בשנת 1865 ונראה דרך האוקולוס של כיפת הרוטונדה של בניין הקפיטול של ארצות הברית. הפרסקו תלוי 55 מטרים מעל רצפת הרוטונדה ומשתרע על שטח של 433.3 מ"ר. הדמויות המצוירות הן בגובה של עד 4.6 מטר, והן נראות מהקומה שמתחתיה. הכיפה הושלמה ב-1863. ברומידי צייר אותה במשך 11 חודשים, בתום מלחמת האזרחים.

## קישורים חיצוניים

* 

## הערות שוליים

קטגוריה:רומא העתיקה: דת
קטגוריה:תאולוגיה
פרידריך דיקל

**פרידריך דיקל** (בגרמנית: **Friedrich Dickel**; 9 בדצמבר 1913 – 22 באוקטובר 1993) היה מדינאי ואיש כוחות הביטחון מזרח גרמני. כיהן כשר לביטחון הפנים בממשלת הרפובליקה הדמוקרטית הגרמנית (DDR) משנת 1963 עד שנת 1989.

## ביוגרפיה
דיקל נולד בעיר וופרטל. מגיל 15 החל לעבוד כפועל במפעל לייצור פלדה. בשנת 1928 הצטרף לארגון הנוער הקומוניסטי של גרמניה (Kommunistischer Jugendverband Deutschlands, KJVD), ובשנת 1931 הצטרף למפלגה הקומוניסטית של גרמניה.

בשנת 1933, לאחר עליית הנאצים לשלטון בגרמניה, עבר לפעול במחתרת. בשנת 1935 נעצר, הוחזק בכלא במשך 3 חודשים ולאחר מכן שוחרר, כי החוקרים לא הצליחו לעלות על פעולתו המחתרתית. לאחר השחרור ברח מגרמניה לצרפת.
בשנת 1936, עם פרוץ מלחמת האזרחים בספרד נסע לשם והצטרף אל שורות הבריגדה ה-11. השתתף בקרב להגנת מדריד. בשנת 1937 עבר מספרד לברית המועצות. הוא גויס לשורות המודיעין הצבאי והוכשר כסוכן. במסווה של פליט גרמני פעל בפינלנד ולאחר מכן במנצ'וריה ובשטחי סין האחרים, שהו תחת שליטת יפן הקיסרית. בשנת 1943 נעצר בשנחאי על ידי משטרת הכוחות הכיבוש היפנים, נשפט ונידון למאסר. שוחרר באוגוסט 1945 לפי דרישת הסובייטים (לאחר כניעת יפן).

בשנת 1946 שב לגרמניה והתיישב בשטח הכיבוש הסובייטי בגרמניה. באותה שנה הצטרף למפלגת האיחוד הסוציאליסטי של גרמניה. דיקל התגייס למשטרת העם ושירת במטה המשטרה בעיר לייפציג. בהמשך עבר לברלין, שם מונה לקצין פוליטי ראשי של משטרת ברלין. בשנת 1952 הועלה לדרגת גנרל מאיור.

בשנת 1956 עבר דיקל לצבא העם הלאומי, שזה עתה קם. בשנת 1957 נסע למוסקבה, שם למד במשך שנתיים באקדמיה צבאית. לאחר שובו – מונה לסגן שר ההגנה ולקצין קישור למפקדת כוחות הכיבוש הסובייטים בגרמניה.

בשנת 1963, ביקש שר לביטחון הפנים של גרמניה, קרל מרון, לעזוב את תפקידו מסיבות בריאותיות. בקשתו אושרה על ידי הוועד הפועל של המפלגה. פרידריך דיקל מונה במקומו. בעקבות המינוי הועלה דיקל לדרגת לוטננט גנרל. דיקל ניהל את משרד לביטחון הפנים (וגם את משטרת העם) במשך 26 שנם. במקביל לתפקיד זה היה דיקל גם חבר בפוליטבירו המזרח-גרמני וגם ציר בפרלמנט המזרח גרמני.

בשנת 1989, בעקבות מחאה ציבורית, הוא התפטר יחד עם שאר חברי הפוליטבירו. לאחר איחוד גרמניה ב-1990 לא הועמד דיקל לדין, כמו חלק ניכר משאר חברי הפוליטביורו, כמו וילי שטוף, אריך מילקה והיינץ קסלר. הוא חי בביתו בברלין, שם מת באוקטובר 1993.

## קישורים חיצוניים

קטגוריה:גנרלים בצבא גרמניה המזרחית
קטגוריה:שרי ממשלת גרמניה המזרחית
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור קרל מרקס
קטגוריה:מעוטרי עיטור דגל העמל
קטגוריה:מעוטרי גיבור גרמניה המזרחית
קטגוריה:מעוטרי גיבור עמל של גרמניה המזרחית
קטגוריה:מעוטרי עיטור שרנהורסט
קטגוריה:מעוטרי עיטור הידידות בין העמים
קטגוריה:גרמנים במלחמת האזרחים בספרד
קטגוריה:אנשי המודיעין הצבאי הרוסי
קטגוריה:אישים הקבורים בברלין
קטגוריה:גרמנים שנולדו ב-1913
קטגוריה:גרמנים שנפטרו ב-1993
כרונולוגיית אווטאר: כשף האוויר האחרון

מעריצים רבים של יקום **[[אווטאר: כשף האוויר האחרון (זיכיון)|אווטאר: כשף האוויר האחרון]]** הבדיוני עוקבים אחר האירועים המתרחשים במדיות הזיכיון; סדרות הטלוויזיה, הרומנים והקומיקסים בעזרת שיטת תאריכים הנקבעת על פי אירוע המתקפה של אומת האש על מקדשי האוויר. על פי שיטה זו, **BG** הם ראשי התיבות של **Before Genocide** (בעברית: לפני רצח העם) ו-**AG** הם ראשי תיבות של **After Genocide** (אחרי רצח העם). לפיכך, BG 55 מתרחש לפני AG 5, ו-BG 45 יבוא אחרי BG 50 בדומה לספירת הנוצרים.

## ציר הזמן של מדיות הזיכיון
בשנת 2005 החלה להיות משודרת סדרת הטלוויזיה "אווטאר: כשף האוויר האחרון" אשר מגוללת את סיפורו של אווטאר אנג וחבריו. העלילה מתרחשת בין שנת AG 99 לשנת AG 100, אם כי במהלכה מוצגים גם אירועים מתקופת חייהם של אווטאר רוקו ואווטאר קיושי.

בשנת 2010 יצא סרט הלייב אקשן "איירבנדר" אשר שיחזר את עלילת העונה הראשונה של סדרת האנימציה.

סדרת טרילוגיות הקומיקס "אווטאר: כשף האוויר האחרון" אשר יצאו בין 2012 ל-2018 עוקבים אחר צוות האווטאר בשנים הבאות מיד אחר עלילת הסדרה (101 AG ו-102 AG). כמו כן, במהלך השנים יצאו מספר קומיקסים המתארים עלילות קצרות אשר התרחשו לצוות האווטאר תוך כדי עלילת הסדרה (AG 99 ו-AG 100).

סדרת ההמשך ל"אווטאר" הנקראת "האגדה של קורה" שודרה לראשונה בשנת 2012 ומגוללת את סיפורה של אווטאר קורה וחבריה. עלילת הסדרה מתרחשת בין שנת 157 AG לשנת AG 174 ובמהלכה מוצגים גם פלאשבקים מתקופתו המאוחרת של אווטאר אנג ותקופתו המוקדמת של אווטאר וואן (בין 9,832 BG ל-9,829 BG).

סדרת טרילוגיות הקומיקס "האגדה של קורה" אשר החלו לצאת החל מ-2017, מתארים את עלילות צוות אווטאר קורה בשנים הבאות מיד לאחר התרחשות הסדרה (174 AG).

בשנת 2024 יצאה סדרת הלייב אקשן "אווטאר: כשף האוויר האחרון" אשר שחזרה גם היא את עלילת העונה הראשונה של סדרת האנימציה.

## אירועים על ציר הזמן

## ראו גם
* כרונולוגיית מלחמת הכוכבים
* ציר הזמן של מסע בין כוכבים

## קישורים חיצוניים
* History of the World of Avatar באתר פאנדום
* 
* 
* 

## ביאורים

## הערות שוליים

קטגוריה:כרונולוגיות
קטגוריה:אווטאר: כשף האוויר האחרון (זיכיון)
אוריין ליפשיץ

**אוריין ליפשיץ** (נולדה ב-28 במאי 1976) היא במאית תיאטרון ישראלית.

## ביוגרפיה
נולדה בשם **ברכי אייכנשטיין** במשפחה חרדית בירושלים: הוריה הם חנה בת שחר והרב יהושע אייכנשטיין. במהלך השנים עזבה את אורח החיים החרדי.

בוגרת החוג לתיאטרון במכללת אמונה, בעלת תואר ראשון בהצטיינות יתרה בבימוי ובהוראת תיאטרון בסמינר הקיבוצים ותואר שני בתוכנית לחקר הביצוע בתיאטרון ובאמנויות המופע באוניברסיטת תל אביב.

ליפשיץ חוותה פגיעה מינית בילדותה, ולאורך השנים הסתירה את הפגיעה. הפגיעה וההשתקה ערערו את עולמה הערכי והאמוני. ההתמודדות עם מעשה הפגיעה והבנתו הן מנוע המצית רבות מיצירותיה. היא פיתחה הצגות אמנותיות ניסיוניות וחדשניות המיועדות לקהל ילדים, לאור תפיסה כי לתיאטרון לילדים יש תפקיד אמנותי, פוליטי וחברתי, וכי השפה האמנותית של התיאטרון מסוגלת לתווך עבור הילדים חוויות מורכבות ולעבד אותן באופן סמלי ועדין בעזרת דימויים אמנותיים.

## קריירה מקצועית
לפני שהתמקדה בעשייה אמנותית-תיאטרונית, עסקה ליפשיץ בניהול תוכניות תרבות ואמנות. ב-2010 הקימה וניהלה את Paideia Project-Incubator – תוכנית חממה לפיתוח פרויקטים של תרבות יהודית באירופה במכון Paideia בסטוקהולם, והקימה חממה לפיתוח מופעי סיפור בבית מדרש אלול.

בשיתוף בית אבי חי יצרה ליפשיץ את סדרת ההצגות "אגדות הלבנה" הכוללת 12 הצגות ילדים בהתאמה לחודשי השנה העברית שמועלות באופן קבוע מאז 2014.

ליפשיץ מלמדת בימוי ויצירה בסטודיו למשחק ניסן נתיב בירושלים ובחוג לתיאטרון במכללת אמונה, ומנחה כיתות אמן בחוג ללימודי תיאטרון באוניברסיטה העברית בירושלים.

### דוד: המלך והכבשה
בשנת 2018, כחלק מסדרת ההצגות "מלכים" שיצרה, כתבה ליפשיץ עם ענבל לורי את ההצגה "דוד: המלך והכבשה". תוכני ההצגה עוסקים גם בפרשת דוד ובת שבע ונוגעים בסוגיות של פגיעה מינית וניצול סמכות, ועוררו דיונים סוערים על תפקידו ודרכו של תיאטרון ילדים. בעקבות הדיונים הוגבלה ההצגה לקהל בוגר והיא לוותה בדיון על תפקידו של תיאטרון ילדים ועל שיח מבוגרים וילדים על מיניות. ההצגה ירדה לאחר מספר מועט של הופעות, ובעקבות החוויה העלתה ליפשיץ את ההצגה "שיר שנועד לקריאות בוז" על פי המחזה "הקהל" מאת לורקה. המחזה עוסק במתח שבין העולם הדרמטי הפנימי וחריגותו המינית החברתית של היוצר ובין התקבלות היצירה מצד הקהל.

### הצגות שביימה

## חיים אישיים
אמה היא הסופרת חנה בת שחר ואביה הוא הרב יהושע אייכנשטיין, ראש ישיבת יד אהרון.

לאחר נישואיה לחוקר התיאטרון יאיר ליפשיץ אימצה את שם משפחתו, וב-2022 בחרה בשם "אוריין" כשמה הפרטי. לזוג שני בנים.

## קישורים חיצוניים
* 
* 
* אוריין ליפשיץ, באתר קרן התרבות אמריקה-ישראל
* אוריין ליפשיץ, באתר איגוד במאי התיאטרון בישראל
* אוריין ליפשיץ, באתר ארגון יוצרים עצמאיים בתיאטרון (אי"ב)
* במה חופשית/ משחקת בצבע

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:בוגרות מכללת אמונה/אפרתה
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:סגל הסטודיו למשחק ניסן נתיב
קטגוריה:ישראליות שנולדו ב-1976
קטגוריה:ישראלים שנולדו ב-1976
קטגוריה:משפחת אייכנשטיין
סער הרשע

"**סער הרשע**" או "**ורשויאנקה**" (בפולנית: **Warszawianka**; מילולית "שיר של ורשה") הוא שיר פולני סוציאליסטי מהפכני שנכתב בין השנים 1879 ו-1883 על ידי הפולני וואצלב שווייצריצקי והולחן על ידי המשורר יוזף פלאווינסקי. שם השיר הוא הרמז מכוון לשיר מוקדם יותר בעל אותו שם משנת 1831 וכדי להבחין בינם קוראים לראשון ורשויאנקה של 1831 (Warszawianka 1931 roku) ולשני ורשויאנקה של 1905 (Warszawianka 1905 roku). האחרון נקרא כך כאשר אומץ כהמנון הפגנות הפועלים במהפכה של 1905–1907 שפרצו עקב טבח 30 פועלים בהפגנות האחד במאי של 1905 בורשה.

לפי גרסה אחת, המשורר הפולני וואצלב סוויצ'יצקי כתב את השיר ב-1879 בזמן שנשפט למשפט עקב פעילות מהפכנית. הגרסה השנייה טוענת כי סוויצ'יצקי כתב אותו ב-1883 לאחר שחזר מגלות בסיביר. בתחילת העשור לאחר מכן הפך השיר לאחד ההמנונים המהפכניים הפופולריים ביותר בארץ הוויסלה. השיר הולחן על ידי פלאווינסקי, שחלק תא עם סוויצ'יצקי. הלחן הושפע חלקית משיר מרד הינואר "Marsz Żuawów".

## מילים וגרסאות
מילות השיר הפולני תורגמו לשפות רבות, ביניהן פארואזית, איסלנדית, אסטונית, בנגלית ובורמזית.

השיר תורגם לרוסית ב-1897 על ידי גלב קז'יז'אנובסקי, מהגרסה הרוסית צונזרו כל המילים המבטאות קשר לורשה בשל איום על הלאומיות הרוסית והוחלפו במילים כלליות. למרות הצנזור, זכתה הגרסה הרוסית להצלחה גדולה, וממנה תורגמו גרסאות רבות לשפות רבות, בכללן בעברית.

## מילים
מחבר הגרסה העברית אינו ידוע.

## קישורים חיצוניים

* 
* ביצוע השיר בעברית, באתר יוטיוב

קטגוריה:המנונים עבריים
קטגוריה:סוציאליזם
קטגוריה:קומוניזם
קטגוריה:הקומוניזם בתרבות ובאמנות
קטגוריה:שירים ברוסית
קטגוריה:שירים סוציאליסטיים
פיריבדיל

**פיריבדיל** (שמות מסחריים Pronoran, Trivastal Retard, Trastal, Trivastan, Clarium ואחרים) הוא חומר אנטי-פרקינסוני ונגזרת של Piperazin הפועל כאגוניסט לקולטן D2 ו-D3 ואנטגוניסט לרצפטור האדרנרגי אלפא 2.

## שימושים רפואיים
*טיפול במחלת פרקינסון או כמונותרפיה (ללא levodopa) או בשילוב עם L-dopa. ניתן לתת בכל שלבי המחלה.
*טיפול בבעיות קוגניטיביות במבוגרים (פגיעה בתשומת לב, מוטיבציה, זיכרון וכו').
*טיפול בסחרחורת בצעירים.
*טיפול ב- retinal ischemia.
*ניתן כתוספת לטיפול ב-intermittent claudication בשל מחלה ווסקולרית פריפרית בגפיים התחתונות.
*ניתן כתוספת לטיפול באנהדוניה ודיכאון מאג'ורי.
*טיפול ב- Gait dsorders שמקושרים למחלת פרקינסון ולצורות נוספות של פרקינסוניזם.

## שימושים נוספים
התרופה הראתה שיפור בזיכרון עבודה במבוגרים בריאים.
בעלת אפקט חיובי פסיכו-פיזיקלי על בעיות זיכרון בגיל המבוגר - משפרת זיכרון, מתן תשומת לב ושיפור זמני תגובה פיכו-מוטורית.
מגביר יכולות לימודיות-קוגניטיביות במבוגרים בריאים.
הראה אפקט חיובי על תסמונת הרגליים חסרות המנוחה.

## מינון
### מחלת פרקינסון
מתן ראשוני של טבלית אחת ביום עם שחרור מושהה (50 מ"ג), למשך שבוע. לאורך הזמן מעלים את המינון בהדרגה עד שמגיעים למינון האופטימלי התרפואיטי.
*מתן כטיפול בודד – 3–5 טבליות ביום.
*מתן משולב עם L-dopa – טבליות ביום.

## תופעות לוואי
*תופעות בדרכי העיכול- בחילות, הקאות, פלקטואציות. סיכון מוגבר באנשים עם רקע רלוונטי או כאשר הטיפול נלקח בין הארוחות. במקרים אלו יש להתאים את המינון או ליטול domperidone.
*תת-לחץ דם תנוחתי או ישנוניות – בעיקר באנשים בעלי נטייה.
*סחרחורת קלה, בלבול ותחושת שכרות.
*נדיר – שינה מוגברת במהלך היום, פרקי שינה לא מכוונים.

במתן משולב עם אגוניסטים לדופמין (כמו pramipexole או ropinirole) תיתכן התנהגות פזיזה כמו התמכות להימורים, אכילת יתר, קניות מופרזות, אין-אונות מוגברת, דחפים מוגברים.

### אינדיקציות נוספות
טבלית אחת ביום לאחר ארוחה עיקרית. במקרים חמורים – שתי טבליות ביום.

## מנת יתר
במינון גבוה, Piribedil נקשר ל-chemoreceptor trigger zone שבמוח המוארך כתוצאה מכך נראה ביטוי של הקאות מרובות. כחלק מההקאות הטבליות עצמן מסולקות ולכן אין הרבה מידע לגבי הסיכונים הכרוכים במנת יתר.

## אינטראקציות בין תרופתיות
אנטגוניסטים לדופמין מפחיתים את השפעת Piribedil.

## פרמקודינמיקה
*אגוניסט לקולטן לדופמין – סלקטיבית ל-D2 ו-D3.
*אנטגוניסט לקולטן לדופמין – סלקטיבית ל-D4.
*אנטגוניסט לקולטן אדרנרגי – α2A ו- 2Cα. תיתכן וזו לכך ש- Piribedil גורמת לפחות ישנוניות ביחס לאגוניסטים אחרים של דופמין.
*אין אפייניות לקולטן לסרוטונין 5-HT2B ולכן באופן תאורטי אין סיכון לבעיות במסתמי הלב.

## סינתזה
ממוזער|מרכז|700px|Synthesis:
2-Chloropyrimidine [1722-12-9] (**1**) and 1-Piperonylpiperazine [32231-06-4] (**2**) give Piribedil (**3**). Alternately, 2-(1-Piperazinyl)pyrimidine [20980-22-7] (**4**) can be reacted with Piperonyl bromide [2606-51-1] (**5**).

## קישורים חיצוניים

## הערות שוליים

קטגוריה:תרופות לפי א'-ב'
אלברכט פיסטר (מתמטיקאי)

**אלברכט פיסטר** (בגרמנית: **Albrecht Pfister**; נולד ב-30 ביולי 1934) הוא מתמטיקאי גרמני המתמחה באלגברה ובפרט תבניות ריבועיות.
## ביוגרפיה
פייסטר קיבל את תואר הדוקטור שלו ב-1961 באוניברסיטת לודוויג מקסימיליאן במינכן. כותרת עבודת הדוקטורט שלו הייתה על בעיית המקדם של הפונקציות התחום של שני משתנים (בגרמנית: "Über das Koeffizientenproblem der beschränkten Funktionen von zwei Veränderlichen")
מדרכי התזה שלו היו מרטין קנסר וקרל שטיין. בשנת 1966 קיבל את הדוקטורט שלו מאוניברסיטה של גטינגן. מ-1970 ועד פרישתו היה פרופסור באוניברסיטת יוהנס גוטנברג של מיינץ.

בתיאוריה של תבניות ריבועיות על פני שדות, "תבנית הפפיסטר" (Pfister form) שהציג ב-1965 נושאות את שמו.

ב-1970, הוא היה דובר בנושא סכומים של ריבועים בתחומי פונקציה אמיתית בקונגרס הבינלאומי של מתמטיקאים בניס.

## פרסומים
* *Quadratic forms with applications to algebraic geometry and topology.* In: *London Mathematical Society Lecture Notes.* Cambridge University Press 1995.
* *Quadratische Formen.* In: Fischer, Hirzebruch et al. (eds.): *100 Jahre Mathematik 1890–1990.* Vieweg 1990.

## קישורים חיצוניים

קטגוריה:מתמטיקאים גרמנים
קטגוריה:גרמנים שנולדו ב-1934
הבפיליה

**הבפיליה** (באנגלית: **Hebephilia**) הוא מונח שנוי במחלוקת המתאר משיכה מינית למתבגרים בטווח גילאי 11–14, שנמצאים בשלב 2 עד 3 של ההתפתחות הגופנית לפי דירוג טאנר. היא שונה מפדופיליה (משיכה מינית עיקרית או בלעדית בילדים) ואבופיליה (משיכה מינית עיקרית במתבגרים בגילאי 15–19). למרות שבממוצע בנות מתחילות את תהליך הבשלות המינית בגיל 10 או 11, ובנים בגיל 11 או 12, ה-DSM-5 מגביל את האבחנה של פדופיליה לגיל 13. חלקית בגלל שגיל ההתבגרות משתנה, קיימת חפיפה מסוימת בין הגדרות שונות של כרונופיליה.

ההצעה להכניס 'הפרעה הבפילית' ל-DSM-5 הוצעה על ידי ריי בלנשרד במחקר משנת 2009, שהציע כי ניתן להבחין ולסווג עברייני מין לפדופילים, והבפילים על סמך פאלומטריה - מדידת תגובות זקפה שקשורות לגירוי מיני, המשתנות בהתאם לגיל הקורבן ולמינו. ההצעה ספגה ביקורת אקדמית משמעותית ועל פי רוב היא אינה נחשבת פאראפיליה או הפרעה נפשית.

## הערות שוליים

קטגוריה:פאראפיליה
1987 באסטרונאוטיקה

בערך זה מצוינים אירועים בולטים שהתרחשו במהלך שנת 1987 ונוגעים לתחום האסטרונאוטיקה.

## אירועים בולטים
[שמאל|ממוזער|200px|ל[תחנת החלל מיר התווסף מודול "קוואנט 1". לראשונה בהיסטוריה לתחנת חלל פעילה התווסף מודול שהרחיב אותה]]
במהלך השנה בוצעו 113 שיגורים מהם 96 (85% על ידי ברית המועצות)

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
גוף שלישי (סדרת טלוויזיה)

**גוף שלישי** היא סדרת טלוויזיה ישראלית מסוגת דרמה, שנוצרה ונכתבה בידי שירה חדד, דרור משעני ושי קפון שגם ביים. הסדרה, בכיכובם של רותם סלע, יהודה לוי, גל מלכה וליאור רז, עלתה לשידור ב-13 בפברואר 2023 בקשת 12 בהפקה של קומא סטודיוס. הסדרה נמכרה לנטפליקס.

ב-28 במרץ 2023 הוכרז כי הסדרה תשוב לעונה שנייה.

## עלילה
הסדרה מגוללת את סיפורם של בני הזוג אלי (רותם סלע) ועידו (יהודה לוי), שלא מצליחים להיכנס להריון. אחרי עשרות טיפולי פוריות הם מחליטים לפנות לתהליך פונדקאות.

## דמויות ושחקנים
* **אלי אברהמי** (רותם סלע): עורכת ספרותית, בת זוגו של עידו. בסוף העונה הראשונה, חן יולדת את בנה - מיכאל.
* **עידו אברהמי** (יהודה לוי): עורך דין, בן זוגה של אלי. בסוף העונה הראשונה נולד בנו, מיכאל.
* **חן בן עטר** (גל מלכה): הפונדקאית של אלי ועידו. בסוף העונה הראשונה מביאה לעולם את מיכאל, בנם של אלי ועידו.
* **תומר חמו** (ליאור רז): במאי קולנוע שעומד להוציא ספר כשהעורכת של הספר היא אלי.
* **רוני** (יעל איתן): אחותה של אלי.
* **פליקס בן עטר** (מוריס כהן): אביה של חן וסבו של אורי.
* **אורי** (עידו סילם): בנם של חן ויניב.
* **יניב** (איתי תורג'מן): בן זוגה לשעבר של חן.

### שחקנים אורחים

## פרסים ומועמדויות

## קישורים חיצוניים
* 

* 

## הערות שוליים

קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:קשת: תוכניות וסדרות
איסט סייד (סדרת טלוויזיה)

**איסט סייד** היא סדרת טלוויזיה ישראלית מסוגת דרמה, שעלתה לשידור ב-19 בפברואר 2023 בערוץ כאן 11. העונה הראשונה הסתיימה ב-21 במרץ 2023, והסדרה חודשה לעונה שנייה.

הסדרה נוצרה על ידי יעל רובינשטיין-ניצן ויוסי מדמוני ובבימוי יבגני רומן.

גפן קמינר שמשחקת בסדרה את דמותה של מאיה בן דהאן-נערה עם צרכים מיוחדים, היא האוטיסטית הראשונה בישראל שמשחקת דמות על הרצף בסדרת טלוויזיה.

## עלילה
הסדרה מגוללת את סיפור חייו של מומי (יהודה לוי), איש שב"כ לשעבר ואב יחידני למאיה (גפן קמינר), נערה עם צרכים מיוחדים, שעובד כסוחר נדל"ן הסוגר עסקאות מסובכות במזרח ירושלים.

עלילת העונה הראשונה מזכירה חלק מהאירועים הקשורים בפטריאך אירינאוס הראשון, אך אינה משחזרת את האירועים כהווייתם, וכוללת הבדלים משמעותיים המשקפים חירות דרמטית.

## סקירת סדרה

## דמויות ושחקנים

## פרסים ומועמדויות

## קישורים חיצוניים
* 

* "איסט סייד", נבחרה על ידי אתר **[[Deadline Hollywood]]** לרשימת שש סדרות הדרמה הבינלאומיות, שכדאי לצפות בהן ב-2023.

## הערות שוליים

קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות
קטגוריה:ירושלים בתרבות ובאמנות
קטגוריה:אוטיזם בטלוויזיה
קטגוריה:תוכניות טלוויזיה שמתרחשות בירושלים
ארז מלול

**ארז מלול** (נולד ב־22 בנובמבר 1973) הוא פוליטיקאי ועורך דין ישראלי-חרדי שכיהן כסגן יושב ראש הכנסת וחבר הכנסת מטעם מפלגת ש"ס. לשעבר ראש פורום האקדמאים החרדים.

## ביוגרפיה
מלול למד בנעוריו בישיבת יקירי ירושלים ובישיבת עטרת ישראל. לאחר נישואיו למד בכולל "יחוה דעת". במהלך לימודיו הוסמך להוראה בתעודת "יורה יורה", ומונה למנהל המכון "יחוה דעת".

למד לתואר ראשון ושני במשפטים ב. מוסמך לעריכת דין.

מלול שימש מ־2015 כיועץ חקיקה לשר לשירותי דת דוד אזולאי, וב־2016 מונה לראש מטה מנכ"ל המשרד לשירותי דת עודד פלוס.

ב-2019 מונה לממלא מקום מנכ"ל מועצת בתי העלמין בירושלים במקום הלל הורוביץ. מלול נבחר לחבר הנהלת ועד העדה הספרדית בירושלים.

ב-2 בפברואר 2023 הפך לחבר הכנסת ה-25, עם התפטרותו של השר יעקב מרגי במסגרת החוק הנורווגי. הוא כיהן כסגן יושב ראש הכנסת ה-25. ב-20 ביולי 2025 בעקבות התפטרות שרי ש"ס מהממשלה, נפסקה כהונתו כח"כ.

## חיים אישיים
אביו היה הרב יצחק מלול, יליד מרוקו (נפטר ב-2026). אחיו, הרב דוד מלול, הוא ראש כולל "יביע אומר", וחתנו של הרב אהרון בוטבול.

רעייתו, גילה מלול, היא מנהלת בכירה בעמותת "עלי שיח".

## קישורים חיצוניים

* ארז מלול, באתר ערוץ כנסת

* 

## הערות שוליים

קטגוריה:בוגרי הקריה האקדמית אונו: משפטים
קטגוריה:חברי הכנסת העשרים וחמש: חברי כנסת מכהנים במסגרת החוק הנורווגי
קטגוריה:חברי הכנסת מטעם ש"ס
קטגוריה:סגני יושב ראש הכנסת בכנסת העשרים וחמש
קטגוריה:עורכי דין ישראלים
קטגוריה:ישראלים שנולדו ב-1973
אבירם כץ

**אבירם כץ** היא סדרת טלוויזיה ישראלית מסוגת דרמה קומית בלשית, שעלתה לשידור ב-22 בינואר 2023 בערוץ כאן 11. הסדרה מבוססת על ספרו של אשר קרביץ "לכתוב כמו אלוהים". היא נוצרה על ידי דנה מודן ואיתן צור, ובבימויו של האחרון.

## עלילה
הסדרה מגוללת את סיפורו של אבירם כץ (יחזקאל לזרוב), סופר מתח מצליח. נטע אשל (דפנה לוין), עורכת בעיתון מוביל, מציעה לאבירם לכתוב סיפור בהמשכים שיתפרסם בעיתון, אך הוא נתקל במחסום כתיבה. אחד השכנים שלו, ד"ר ויקטור גואטה (ששון גבאי), מבקש ממנו לחוות דעה על פרקים ראשונים של סיפור שכתב (רבים פונים אל אבירם בבקשה דומה). אבירם, שנתון בלחץ זמנים לפרסום בעיתון, גונב את הסיפור של שכנו ומוסר אותו לעיתון. ויקטור גואטה נפצע אנושות בתאונת דרכים, שוכב מורדם במחלקה לטיפול נמרץ, ואינו מודע לגנבה הספרותית.

הסיפור של גואטה, שמתגלה כמעוגן במציאות, הופך את אבירם לחשוד בחטיפה וברצח. בחקירה עוסקים רב-פקד לינדה אבן גל (דנה מודן) ופקד אלי אזולאי (יניב ביטון), שבעקבות קריאת הסיפור של גואטה, שנמסר להם כסיפור של אבירם כץ, חושדים שאבירם מעורב בהיעלמותה של ד"ר אלישבע רומנו.

בשלב זה העלילה מתפצלת, חלקה מציג את ההווה של אבירם כץ, המנסה להוכיח את חפותו וגם למצוא את יתר הפרקים בסיפורו של גואטה, וחלקה מציג את קורותיה של אלישבע רומנו, כפי שהם מתוארים בסיפורו של גואטה, שאותו אבירם קורא. שתי העלילות מתלכדות בסיום הסדרה, שבו נפתרות התעלומות שעלו בה. הסדרה מסתיימת בסצנה קומית המתרחשת בשבוע הספר העברי, שבה כל מי שביקשו מאבירם את חוות דעתו על כתבי היד שלהם חותמים על ספריהם שיצאו לאור, וגם אבירם כץ חותם על ספרו של ויקטור גואטה, "קורבן ראוי", ואשר קרביץ חותם על ספרו "לכתוב כמו אלוהים", ששימש בסיס לסדרה.

## דמויות ושחקנים
### דמויות ראשיות

### דמויות משניות/ אורחות
דניאל סטיופין (בתפקיד יואל קוגן, שוטר) עמי סמולרצ'יק אורי הוכמן וגור קורן (שוטרים), מרסל מוסרי (כרמל, קונה את ספרו החדש של אבירם בשבוע הספר העברי). בנוסף משחקים בסדרה הלנה ירלובה, שירי גולן, מאיה עסיס, ערן קולירין, שרי אנסקי, אילנית בן-יעקב, נטע שפיגלמן.

## כתוביות הסיום
כתוביות הסיום של כל פרק בסדרה מוקרנות כשמעליהן יד נשית מטופחת מעלעלת באחד מספריו של אבירם כץ. מתברר שרק עטיפת הספר מציגה אותו כספר של אבירם כץ, ואילו דפי הספר הם של ספר נודע אמיתי. הספרים המוצגים, לפי סדר הפרקים בסדרה, הם: "יוליסס" מאת ג'יימס ג'ויס, "חוות החיות" מאת ג'ורג' אורוול, "האודיסאה" מאת הומרוס, "חיי נישואים" מאת דוד פוגל, "אנה קרנינה" מאת לב טולסטוי, "עלי עשב" (Leaves of Grass) מאת וולט ויטמן, "הקומדיה האלוהית" מאת דנטה אליגיירי ו"תמונתו של דוריאן גריי" מאת אוסקר ויילד. דנה מודן ציינה שאלה "ספרים של סופרים שמתו לפני 70 שנה ויותר ואז זכויות היוצרים שייכות לעולם, ואפשר להשתמש בהם", אך מרבית הספרים מוצגים בתרגומם לעברית, שעליו טרם פגו זכויות היוצרים.

## פרסים ומועמדויות

## קישורים חיצוניים

* אבירם כץ, כל פרקי הסדרה, באתר "כאן 11"
* 
* 
* 
* 
* 
* 
* 
* 
* 

## הערות שוליים

קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות
קטגוריה:תוכניות טלוויזיה שמתרחשות בירושלים
כריסטינה גוטיירס

**כריסטינה גוטיירס הררו** (בספרדית: **Cristina Gutiérrez Herrero**, נולדה ב-24 ביולי 1991) היא רופאת שיניים ונהגת מרוצים ספרדייה. גוטיירז מתחרה באליפות האקסטרים אי ובראלי דקר. בשנת 2024 הייתה האישה השנייה בהיסטוריה של המרוץ שמנצחת קטגוריה בראלי (אחרי יוטה קליינשמידט).

## קריירת מרוצים
גוטיירס החלה להתחרות במרוצי ראלי רייד בשנת 2010. בשנת 2015 סיימה המקום השני באליפות ספרד בראלי.

### ראלי דקר
גוטיירס החלה את קריירת הראלי הבינלאומית בראלי דקר 2017, בו התחרתה במיצובישי פאג'רו. היא סיימה את המרוץ במקום ה-44 בדירוג הכולל ובמקום השישי בקטגוריה שבה התחרתה. לקראת שנת 2019 החליפה את המכונית למיצובישי אקליפס קרוס, עימה התחרתה גם בשנה לאחר מכן.

בשנת 2021 החליפה קטגוריה ועברה להתחרות בקטגרויית הלייט-פרוטוטייפ (T3). בסטייג' הראשון של המרוץ היא סיימה ראשונה והייתה לאישה השנייה בהיסטוריה של המרוץ שמנצחת סטייג'. בהמשך המרוץ היא ניצחה שני סטייג'ים נוספים, אך נאלצה לפרוש לאחר הסטייג' השמיני. בראלי של 2022 סיימה במקום השלישי בקטגוריה. בראלי דקר 2024 היא ניצחה את הסטייג' השישי של המרוץ ועלתה למקום השני בדירוג הכולל אחרי מיטש גותרי. היא שמרה על המקום השני לאורך כל השבוע השני של התחרות. תקלה טכנית בסטייג' האחרון ברכב של גותרי איפשרה לגוטיירס לעקוף אותו ולנצח את המרוץ. זאת הפעם השנייה שאישה מצליחה לנצח קטגוריה במרוץ אחרי יוטה קליינשמידט.

### אקסטרים אי
בדצמבר 2020 הוחתמה בקבוצת 44X של לואיס המילטון לקראת עונת הבכורה של אליפות האקסטרים אי, לצידו של סבסטיאן לב. הקבוצה סיימה את המקום השני אחרי קבוצתו של ניקו רוזברג, עם ניצחון אחד ופודיום נוסף. הצמד הוחתם גם לעונת עונת 2022. ניצחון אחד ושלושה פודיומים העניקו לקבוצה את האליפות. בעונת 2024 עברה להתחרות עבור קבוצת מקלארן, לצידו של מטיאס איקסטרם.

### קטגוריות נוספות
גוטיירס היא אלופת ספרד במרוצי ראלי אוף-רואד מאז שנת 2012. בשנת 2015 סיימה במקום השני בדירוג הכולל של האליפות. בשנת 2021 היא הייתה האישה הראשונה שזוכה גביע העולם של ה-FIA בראלי קרוס-קאנטרי, כשאת הסטייג' האחרון היא התחרתה עם גב שבור.

## קישורים חיצוניים
* 

## הערות שוליים

קטגוריה:נהגי מכוניות מרוץ ספרדים
קטגוריה:ספורטאיות ספרדיות
קטגוריה:ספרדיות שנולדו ב-1991
הארכיונים הלאומיים של אוסטרליה

**הארכיונים הלאומיים של אוסטרליה** (באנגלית: **National Archives of Australia**; בראשי תיבות: **NAA**) הידוע בעבר כ**משרד הארכיונים של חבר העמים** (**Commonwealth Archives Office**) וכ**הארכיונים האוסטרליים** (**Australian Archives**), היא סוכנות ממשלתית אוסטרלית, המשמשת כארכיון הלאומי של אוסטרליה. הארכיון, שהוקם במרץ 1961, פועל תחת הסמכויות שניתנו לו בחוק הארכיונים 1983 (Archives Act 1983).

תפקידיו העיקריים של הארכיון הוא "לאסוף ולשמר את הרישומים הממשלתיים היקרים ביותר של אוסטרליה, ולעודד את השימוש בהם בקרב הציבור, ולקדם ניהול מידע טוב על ידי סוכנות ממשלתית מטעם חבר העמים, במיוחד בעמידה באתגרים של עידן דיגיטלי". הארכיון גם אחראי על תערוכות, פרסום ספרים ומדריכים לאוסף שקיים אצלה, והעברת תוכניות חינוכיות.

## קישורים חיצוניים

* 

## הערות שוליים

קטגוריה:קנברה: מבנים
אוסטרליה
אבטספט

**אבטספט** (באנגלית: **Abatacept**), נמכרת תחת השם המסחרי אורנסיה (באנגלית: **Orencia**, **Orencia clickject**), היא תרופה ביולוגית מדכאת חיסון אנטי-דלקתית. התרופה משמשת לטיפול בדלקת פרקים ראומטית, דלקת פסוריאטית, דלקת פרקים אידיופתית של הילדות ומחלת השתל נגד המאכסן. התרופה מפחיתה כאבי מפרקים ונפיחות ומשפרת טווח תנועה. כמו כן, התרופה מפחיתה את הסיכון לנזקים כרוניים.

תרופה זו מבוססת על חלבון כימרי אשר מעכב הפעלת לימפוציטים מסוג תאי T. תאי חיסון אלו הם בעלי תפקיד חשוב במערכת החיסון הנרכשת וכחלק מתפקידם אחראים על הפעילות הדלקתית המאפיינת דלקת פרקים ראומטית. מתן טיפול מסוג זה יגרום לדיכוי התגובה הדלקתית בגוף אשר תביא להטבה בסימפטומים של המחלה אך לצד זה המטופל חשוף לזיהומים שונים.
אורסניה ניתנת כתרופה בודדת או בשילוב עם תרופה נוספת למשל מתוטרקסט. קיים שימוש נוסף בתרופות אלו בקרב מושתלי תאי גזע.

## מנגנון פעולה
אבטספט הוא חלבון כימרי המדכא את התגובה החיסונית על ידי עיכוב הפעלתם של תאי לימפוציטים מסוג T.
החלבון נקשר ל-CD80 ו-CD86 המצויים על גבי תאים מציגי אנטיגן ובכך מונע את קישורם ל-CD28 המצוי על גבי תאי לימפוציטים מסוג T. כתוצאה מכך סיגנל הפעלתם של תאי T הדרוש בכדי שתתרחש תגובה חיסונית מדוכא.
תגובה של מערכת החיסון היא זו שיוצרת דלקת לכן כאשר התגובה החיסונית מדוכאת התהליך הדלקתי מדוכא גם כן.

## תופעות לוואי
תופעות לוואי השכיחות הן כאבי ראש, בחילות, נזלת וצינון, זיהום בדרכי נשימה העליונות, דלקת גרון, סחרחורת, שיעול, כאבי גב, יתר לחץ דם, דלקות חוזרות בדרכי השתן, פריחה. תופעות לוואי פחות שכיחות כוללות לוקמיה לימפוציטית אקוטית, אנאפילקסיה, צלוליטיס, דיספנאה, תת-לחץ דם. כמו כן, ייתכנו התפרצויות הרפס, שחפת והפטיטיס B בקרב הנשאים.

## ילדים
מתחת לגיל שנתיים לא הוכחו בטיחות ויעילות. ניתן להשתמש בתרופה להתוויות המתאימות לטיפול בילדים מעל גיל שנתיים במתן תת-עורי לפי התאמת המינון למשקל. במתן תוך ורידי לא הוכחו בטיחות ויעילות מתחת לגיל 6.
בארץ לרוב לא משתמשים בתרופה בילדים מתחת לגיל 6.

## הריון והנקה
אין מידע על בטיחות התרופה בהריון משום שלא נעשו מחקרים שהציגו תוצאות משמעותיות קלינית בנושא. לא ידוע אם התרופה יכולה לחצות את השלייה ולהגיע לעובר.
לא ידוע אם התרופה עוברת בהנקה לחלב האם.

## תגובות אלרגיות
פריחה עורית, נפיחות השפתיים, בפנים, בלשון או בעפעפיים, קושי נשימתי ותת לחץ דם.

## אזהרות
אין להמשיך להשתמש בתרופה כאשר מופיעים סמנים אלרגיים ואנפילקסיס. נטילת התרופה יחד עם אנטגוניסטים של TNF יכולה להביא לזיהומים בשל היחלשות של המערכת החיסונית. ישנם מקרים בהם יש להימנע משימוש בתרופה בזמן נטילת תרופות אחרות כגון אדלימומאב, אטנרספט, אנקינרה, אינפליקסימאב, טוסיליזומב, אפדסיטיניב. ישנו איסור להתחסן בחיסונים המבוססים על וירוסים חיים עד שלושה חודשים לאחר סיום הטיפול באורסניה. התרופה יכולה לפגוע ביעילות יתר החיסונים.

## קישורים חיצוניים
* Abatacept, באתר Medscape 

## הערות שוליים

2023 01
קטגוריה:חלבונים
פרס אמי לבידור בפריים טיים לתוכנית אירוח הטובה ביותר

**פרס אמי לבידור בפריים טיים לתוכנית אירוח הטובה ביותר** הוא פרס המוענק לתוכנית האירוח הטובה ביותר של השנה.

בשנת 2015, סדרות וראייטי הופרדו לשתי קטגוריות - תוכנית מערכונית ותוכנית אירוח.

בשנת 2023, הקטגוריה שינתה את שמה ל"**סדרת האירוח הטובה ביותר**".

## זוכים ומועמדים

## שיאני זכיות
* **7 זכיות:** השבוע שעבר עם ג'ון אוליבר
* **2 זכיות:** הדיילי שואו

## שיאני מועמדויות
* **10 מועמדויות:** ג'ימי קימל לייב!
* **8 מועמדויות:** השבוע שעבר עם ג'ון אוליבר ולייט שואו עם סטיבן קולבר
* **7 מועמדויות:** הדיילי שואו
* **4 מועמדויות:** תוכנית הלייט לייט נייט עם ג'יימס קורדן ופול פרונטל עם סמנתה בי
* **3 מועמדויות:** לייט נייט עם סת' מאיירס
* **2 מועמדויות:** תוכנית הלילה עם ג'ימי פאלון, זמן אמיתי עם ביל מאהר

## הערות שוליים

קטגוריה:פרס אמי לבידור בפריים טיים
זקוף ת'אוזן

**זקוף ת'אוזן** (באנגלית: **Prick Up Your Ears**) הוא סרט קולנוע בריטי משנת 1987 בבימויו של סטיבן פרירס, עם גארי אולדמן, אלפרד מולינה וונסה רדגרייב בתפקידים הראשיים.

התסריט של אלן בנט מבוסס על רומן ביוגרפי בשם זה מאת ג'ון להר  משנת 1978, ומספר את סיפור חייהם של המחזאי ג'ון אורטון  ובן זוגו קנת' האליוול  שחייהם הזוגיים ידעו עליות ומורדות עד לסוף הטרגי.

גארי אולדמן היה מועמד לפרס באפט"א לשחקן הטוב ביותר בתפקיד ראשי.

ונסה רדגרייב הייתה מטעמדת לפרס באפט"א לשחקנית הטובה ביותר בתפקיד משנה.

אלן בנט היה מועמד לפרס באפט"א לתסריט המעובד הטוב ביותר.

סטיבן פרירס היה מועמד לפרס דקל הזהב.

## תקציר העלילה
6 באוגוסט 1967, שוטרים פורצים לדירה ברובע איזלינגטון בלונדון ומוצאים בחדר אחד את גופתו המכוסה בדם של ג'ו אורטון (גארי אולדמן) ובחדר השני את גופתו העירומה של בן זוגו קנת האליוול (אלפרד מולינה). למקום מגיעה גם הסוכנת של אורטון, פגי רמזי (ונסה רדגרייב) שמוצאת את יומנו האישי ולוקחת אותו לעצמה בהיחבא. מסקנת המשטרה היא שמדובר ברצח והתאבדות וכי האליוול רצח את אורטון במכות מכשיר קשה ואחר כך התאבד בבליעת כדורים שונים. הפרשה עוררה אז סערה בבריטניה משום שאורטון היה מחזאי מצליח ומפורסם.

כעבור עשר שנים מגיע הסופר ג'ון להר (ואלאס שון) אל פגי ושואל אותה אם יומנו של אורטון ברשותה. הוא מתכוון לכתוב ספר על הפרשה. פגי מסכימה ובעזרת אשתו (לינדזי דאנקן) שמדפיסה את כתב היד הקשה לקריאה, הוא מצליח לקרוא את היומן.

אורטון גדל בלסטר והצטיין בהופעות בחוגי משחק שונים. הוא שאף להיות שחקן ולמד אצל המורה מאדאם לאמברט (מרגרט טייזאק) עד שקבל מלגה עירונית ללמוד משחק באקדמיה המלכותית לאמנות הדרמה (RADA). שם הוא פגש את התלמיד קנת' האליוול (אלפרד מולינה) שהיה מבוגר ממנו בחמש שנים והם התחילו לגור ביחד כזוג הומוסקסואלים בתקופה בה הדבר נחשב מנוגד לחוק.

כשלא הצליחו במשחק הם פנו לכתיבת ספרים שלא נתקבלו בעיקר בגלל תוכניהם ההומוסקסואלים. מרוב כעס הם חיבלו בספרים בספריה ונדונו לחצי שנת מאסר. בתקופה זו השתחרר אורטון מנוכחותו של האליוול, כתיבתו השתפרה והוא החל להצליח. האליוול המדוכא השקיע עצמו ביצירת קולאז'ים. הוא החל לקנא באורטון על הצלחתו ובעיקר על כך שהתקבל לכתוב עבור הביטלס. אורטון הפסיק לקיים אתו יחסים והסתפק ביחסי מין מזדמנים עם אנשים שונים במקומות חשוכים בלונדון.

כאשר מודיע לו אורטון כי החליט להיפרד ממנו, האליוול רוצח אותו במכות מקל ואחר כך מתאבד בבליעת כדורים שונים.

## צוות השחקנים

## קישורים חיצוניים

* קדימון לזקוף ת'אוזן, באתר יוטיוב
* זקוף ת'אוזן, באתר TCM

## הערות שוליים

קטגוריה:סרטי 1987
קטגוריה:סרטי דרמה בריטיים
קטגוריה:סרטי להט"ב בריטיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטים בריטיים
קטגוריה:סרטים הומוסקסואליים
קטגוריה:סרטים מבוססי ספרים
קטגוריה:סרטי סטיבן פרירס
סימיון מושיאשוילי

**סימיון (סימון) מושיאשוילי** (ט"ז באדר ה'תשל"ז, 6 במרץ 1977) הוא עורך דין וחבר כנסת לשעבר מטעם מפלגת ש"ס.

## פעילות ציבורית
את דרכו הפוליטית החל במפלגת דגל התורה.

בבחירות לרשויות המקומיות ב-2013 התמודד במפלגה עצמאית, "המפלגה למען התושב". מפלגתו זכתה למושב אחד, והוא נבחר למועצת קריית אתא. ב־2018 התמודד בשנית למועצה תחת השם "בראשית". גם הפעם זכתה מפלגתו במושב אחד, והוא כיהן כראש ועדת הביקורת המקומית.

ב־2021, במהלך מערכת הבחירות לכנסת ה־24, פרש מתפקידיו במועצה והוצב ברשימת ש"ס הארצית במקום 14 כנציג העדה הגיאורגית. המפלגה קיבלה 9 מושבים והוא לא נכנס לכנסת.

ב־2022 בבחירות לכנסת ה־25 הוצב במקום 15. המפלגה קיבלה 11 מושבים והוא נכנס לכנסת עם התפטרותו של חיים ביטון מהכנסת במסגרת החוק הנורווגי. כיהן בתפקידו עד יולי 2025.

## חיים אישיים
מושיאשוילי הוא עורך דין ומתגורר בקרית אתא, שירת בחיל הים, הוא בוגר תואר ראשון במשפטים מה.

נשוי ואב לחמישה ילדים.

## קישורים חיצוניים

* סימון מושיאשוילי, באתר ערוץ כנסת

## הערות שוליים

קטגוריה:קריית אתא: חברי הכנסת
קטגוריה:בוגרי הקריה האקדמית אונו: משפטים
קטגוריה:חברי הכנסת העשרים וחמש: חברי כנסת מכהנים במסגרת החוק הנורווגי
קטגוריה:חברי הכנסת מטעם ש"ס
קטגוריה:חיילי חיל הים
קטגוריה:ישראלים שנולדו ב-1977
אורית אילן

**אורית אילן** (נולדה ב-14 במאי 1960) היא סופרת ישראלית, כלת פרס ספיר לשנת 2022 על ספרה "אחות לפליאדות".

אילן גדלה בקריית גת, חייתה מספר שנים בירושלים, ובגיל 27 עברה לתל אביב, שם היא מתגוררת עד היום. הנחתה סדנאות כתיבה במקומות שונים, בהם בבצלאל, בבית ברל ובעלמא. עובדת במשרה חלקית כמפתחת חומרי למידה. היא נשואה ואם לשניים.

בגיל 19, בהיותה חיילת, השתתפה בסדנת כתיבה בהנחיית יורם קניוק. לדבריה, הסדנה הייתה עבורה התגלות ששינתה את מסלול חייה.

## ספריה
* **עד החתונה זה יעבור** - עם עובד (1991), זיכה אותה בפרס אקו"ם.
* **ספר המעשיות לאמהות** - רדיום (2016), היה מועמד לפרס ספיר.
* **[[אחות לפליאדות]]** - ידיעות ספרים (2022), זיכה אותה בפרס ספיר.

## קישורים חיצוניים
* 
* הבלוג של אורית אילן
* 
* ****
* 
* דורון בראונשטיין, "אחות לפליאדות" מאת אורית אילן: סימון סף הזהב של האבולוציה של הספרות הישראלית, בבלוג חי תרבות, 13 באוקטובר 2023

**על ספריה**:
*  - על "ספר המעשיות לאמהוֹת"
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:זוכות פרס ספיר
קטגוריה:זוכי פרס ספיר
קטגוריה:ישראליות שנולדו ב-1960
קטגוריה:ישראלים שנולדו ב-1960
החוק האמפירי

250px|ממוזער|שמאל|תרשים המציג את החוק
**החוק האמפירי**, הידוע גם בשם **חוק 68-95-99.7**, הוא חוק בסטטיסטיקה והסתברות הקובע כי בהתפלגות נורמלית, כ-68% מהנתונים ייכנסו לסטיית תקן אחת מהממוצע, כ-95% מהנתונים ייפלו בתוך שתי סטיות תקן מהממוצע, וכ-99.7% מהנתונים ייפלו בתוך שלוש סטיות תקן מהממוצע.

כלל זה מבוסס על תכונות ההתפלגות הנורמלית, שהיא עקומה בצורת פעמון שהיא סימטרית על הממוצע. ההתפלגות הנורמלית משמשת לעיתים קרובות למודל נתונים מהעולם האמיתי מכיוון שהיא מסוגלת לתאר מגוון רחב של תופעות.

החוק האמפירי שימושי להבנת התפשטות הנתונים בתוך התפלגות נורמלית.

החוק האמפירי חל רק על התפלגויות נורמליות. אם מערך נתונים אינו מתפלג נורמלית, ייתכן שהכלל האמפירי לא יהיה ישים.

## דוגמה
נניח ויש לנו אוכלוסייה עם ממוצע 100 וסטיית תקן 10

באמצעות החוק, נוכל לחשב את שיעור הנתונים הנופל בטווחים מסוימים של הממוצע באופן הבא:
* כ-68% מהנתונים נופלים בתוך סטיית תקן אחת מהממוצע: 90 עד 110
* כ-95% מהנתונים נופלים בתוך 2 סטיות תקן של הממוצע: 80 עד 120
* כ-99.7% מהנתונים נופלים בתוך 3 סטיות תקן של הממוצע: 70 עד 130.

**בצורה פורמלית**
* 68% מהנתונים נופלים בתוך סטיית תקן אחת מהממוצע: μ - σ 
* Neil Kakkar, 68-95-99 Rule – Normal Distribution Explained in Plain English, freeCodeCamp
* Michael Galarnyk, Explaining the Empirical Rule for Normal Distribution, Built In
* Adam Hayes, Empirical Rule: Definition, Formula, Example, How It's Used, Investopedia

קטגוריה:משפטים בתורת ההסתברות
לאיוש פישר (כדורגלן)

**לאיוש פישר** (בהונגרית: **Fischer Lajos**; בודפשט, 7 באפריל 1902 – ניו יורק, 1 בינואר 1978) היה כדורגלן יהודי-הונגרי, חבר נבחרת הונגריה, שוער ששיחק בתשעה משחקים בינלאומיים עד שהיגר לארצות הברית. הוא שיחק גם בהכח וינה.

## ביוגרפיה
### בקבוצות מועדון
בין 1924 לבין 1926 היה שחקן כדורגל של מועדון סיף ואתלטיקה (VAC) היהודי.

בשנים 1926–1927 שיחק בקבוצת ברוקלין וונדררס  האמריקאית.

בין 1924 לבין 1926, הוא הגן תשע פעמים על השער של נבחרת הונגריה במשחקיה הבינלאומיים.

לאיוש פישר היה שוער אמיץ במיוחד עם גמישות ומיומנות מדהימים. הנתון האישי האחרון הזה קיזז במידת מה את קומתו הנמוכה. למרות שלעיתים קרובות היה בעמדת נחיתות באוויר, חבטות האגרופים שלו בכדור עדיין היו מצוינות. הוא הציל בעיטת 11 במשחק צ'כוסלובקיה-הונגריה שנערך ב-1925. הסיבה היחידה כנראה שלא נבחר יותר מתשע פעמים לנבחרת הונגריה הייתה כי עבר לארצות הברית ב-1926 כדי שיוכל להתפרנס.

## הצלחותיו, פרסים
* אליפות הונגריה
** 7 .: 1924-25
* אליפות ארצות הברית
** 2.: 1926–27

## סטטיסטיקה
### משחקיו בנבחרת הונגריה

## לקריאה נוספת

* Antal Zoltán, Hoffer József: *Alberttől Zsákig.* Budapest: Sportkiadó. 1968. ISBN 0439001507018
* Rejtő László – Lukács László – Szepesi György: *Felejthetetlen 90 percek.* Budapest: Sportkiadó. 1977. ISBN 963-253-501-4


## קישורים חיצוניים

* ביוגרפיה וקריירה באתר הכדורגל ההונגרי (באנגלית)
* משחקיו באתר הכדורגל ההונגרי

## הערות שוליים

קטגוריה:יהודים הונגרים
קטגוריה:כדורגלנים הונגרים
קטגוריה:כדורגלנים יהודים
קטגוריה:שוערי כדורגל הונגרים
קטגוריה:שוערי כדורגל יהודים
קטגוריה:בודפשט: כדורגלנים
קטגוריה:כדורגלני הכח וינה
קטגוריה:מהגרים מהונגריה לארצות הברית
קטגוריה:יהדות בודפשט
קטגוריה:הונגרים שנולדו ב-1902
קטגוריה:אמריקאים שנולדו ב-1902
קטגוריה:הונגרים שנפטרו ב-1978
קטגוריה:אמריקאים שנפטרו ב-1978
צ'ולאן

[שמאל|ממוזער|250px|צ'ולאן על מצע [מחית תפוחי אדמה במסעדה ברלינאית]]
[שמאל|ממוזער|250px|צ'ולאן על מצע [כרוב כבוש מאודה]]
**צ'ולאן** (ברומנית: **Ciolan** ובגרמנית: **Schweinehaxen**) זאת מילה רומנית שמשמעותה היא עצם גדולה עם בשר או בלי, בדרך כלל מדובר בעצם של גפיים. המילה משמשת גם לתיאור מאכל רומני הכולל עצם גדולה חתוכה עם בשר ותוספות.

התוספות המקובלות לצ'ולאן הן תבשיל תפוחי אדמה או שעועית אפויה או כרוב כבוש מאודה.

## קישורים חיצוניים

* הנחיות בליווי תמונות להכנת צ'ולאן בתנור 
* הנחיות להכנת צ'ולאן 

קטגוריה:המטבח הרומני
קטגוריה:המטבח הגרמני
קטגוריה:מאכלי בשר
סמל סטאבי (כלב)

ממוזער|שמאל|200px| סמל סטאבי מעוטר במדליות.
**סמל סטאבי** (1916 - מרץ 1926) היה כלב והקמע הבלתי רשמי של רגימנט חיל הרגלים ה-102 של ארצות הברית , שצורף לדיוויזיה ה-26 במהלך מלחמת העולם הראשונה. הוא שירת במשך 18 חודשים, ולקח חלק ב-17 קרבות בחזית המערבית. סטאבי הזהיר את לוחמי הרגימנט שלו מפני מתקפת פתע של גז חרדל, ניחם ועודד את הפצועים, ואף תפס חייל גרמני במכנסיו עד להגעת חיילי הרגימנט.

סטאבי הוא הכלב בשימוש צבאי המעוטר ביותר במלחמת העולם הראשונה, והיחיד שקודם לדרגת סמל בקרב. שרידיו של סטאבי שמורים במוזיאון הסמית'סוניאן.

בשנת 2018 סטאבי היווה השראה לסרט האנימציה "סמל סטאבי: גיבור אמריקאי".

## חיים מוקדמים
סטאבי נמצא משוטט במדשאות קמפוס אוניברסיטת ייל בניו הייבן, קונטיקט ביולי 1917. חיילי רגימנט חיל הרגלים ה-102 התאמנו באזור ואחד החיילים, רב-טוראי ג'יימס רוברט קונרוי, אימץ אותו לחיקו. כשהיחידה נשלחה לחזית, הגניב אותו קונרוי לספינה, וכן החביא אותו במעיל בשנית כשירדו מהסיפון בצרפת. כשמפקדו של קונרוי גילה את מעשיו את קונרוי, הצדיע לו סטאבי כפי שאומן על ידי קונרוי והקצין נאות להשאירו.
## במהלך המלחמה
ממוזער|שמאל|170px
סטאבי שהה עם לוחמיו בשוחות בצרפת במשך 18 חודשים. הוא לקח חלק ב-17 קרבות ו-4 התקפות. טבילת האש של סמל סטאבי הייתה ב-5 בפברואר 1918, ב-Chemin des Dames, צפונית לסואסון, שם שהה תחת אש מתמדת למעלה מחודש. באפריל 1918, במהלך פשיטה על העיירה Seicheprey, נפצע סטאבי ברגלו הקדמית עקב רימון שהולך לעברו על ידי החיילים הגרמנים הנסוגים. הוא הועבר לעורף להבראה שם העלה את מורל החיילים. לאחר הבראתו, חזר סטאבי ללחימה בשוחות.

במהלך המלחמה נפגע סטאבי מגז חרדל, ולאחר שהבריא קיבל מחבריו ליחידה מסכת גז מעוצבת למידותיו. הוא למד לזהות התקפות גז חרדל ולהזהיר את חבריו, לאתר פצועים בשטח ההפקר ויכל להתריע על הפגזות ארטילריה לפני בני אדם עקב חוש השמיעה המפותח שלו. הוא אף הכניע בעצמו מרגל גרמני בארגון. על פעולה זו הועלה לדרגת סמל. לאחר כיבוש Château-Thierry מידי הגרמנים, נשות העיירה תפרו מעיל צמר עבורו, עליו נתלו המדליות שלו. לאחר מכן סטאבי נפצע שוב בחזה וברגל מרימון יד. בסיכום, סטאבי עוטר בשני עיטורי פציעה. בסוף המלחמה החזיר קונרוי את סטאבי הביתה.

## לאחר המלחמה
לאחר המלחמה סטאבי נהיה לידוען והוביל מצעדים צבאיים רבים ברחבי ארצות הברית. הוא נפגש עם הנשיאים וודרו ווילסון, קלווין קולידג' ווורן הרדינג. הוא אף זכה לחברות לכל החיים בארגון הוטרנים הלגיון האמריקאי ובימק"א.

ממוזער|שמאל|170px|ג'ון פרשינג מעניק מדליה לסטאבי בבית הלבן.
ב-1921 גנרל הצבאות ג'ון פרשינג העניק לסמל סטאבי מדליית זהב מטעם החברה ההומנית. באותה שנה, התלווה אל קונרוי במרכז המשפט באוניברסיטת ג'ורג'טאון והפך לקמע של קבוצת הפוטבול המקומית, כשבמחצית שיעשע את האוהדים במרדף אחרי כדור. באותה תקופה החל קונרוי לעבוד כסוכן במחלקה לחקירות של ה-FBI.

סטאבי מת בשנתו במרץ 1926. הוא פוחלץ ובשנת 1956 קונרוי מסרו לסמית'סוניאן. מאז הוא מוצג שם בתערוכת הקבע "מחיר החירות: אמריקאים במלחמה".

## ראו גם
* עזית הכלבה הצנחנית (ספר)
* כלבים בשימוש צבאי

## קישורים חיצוניים

קטגוריה:ארצות הברית: כלבים מפורסמים
קטגוריה:כלבים בשירות צבאי ומשטרתי
דרום רוסיה

[ממוזער|300x300 פיקסלים| מפה כללית של רוסיה, המציגה את דרום רוסיה בצבע ([המחוז הפדרלי הדרומי בכחול והמחוז הפדרלי של צפון קווקז באדום).]]
**דרום רוסיה** (ברוסית: **Юг России**) הוא החלק הגאוגרפי הדרומי ביותר בחלק של רוסיה שנמצא ביבשת אירופה, אשר כולל את המחוז הפדרלי הדרומי ואת המחוז הפדרלי של צפון קווקז.

## היסטוריה
חבל הקווקז מיושב לאורך אלפי שנים. ישנן עדויות לכך ששבטים סלאביים שונים אכלסו את אזור דרום רוסיה עוד במאה ה-3. לאזור דרום רוסיה היה תפקיד חשוב בהשפעה של התרבות הביזנטית על רוסיה. התרבות הפרסית הייתה גם היא בעלת השפעה משמעותית על אזור דרום רוסיה. בתחילת האלף השני לספירה, בין הוולגה לדון, שבטים טורקים שונים הקימו באזור דרום רוסיה מדינות טטאריות. לפי מקורות היסטוריים, תושבים רבים באזור דרום רוסיה בחרו להתאסלם בעקבות הפלישות של המונגולים לאזור זה.

במהלך מלחמת האזרחים הרוסית (1917–1922), טריטוריה שזכתה לכינוי "דרום רוסיה" התקיימה לזמן קצר משנת 1919 עד שנת 1920, והיא השתרעה על החלקים הדרומיים ביותר של האימפריה הרוסית, כולל חלקים מאוקראינה. בהיסטוריוגרפיה הסובייטית, אזור זה כונה "אזור הדרום הלבן" - התייחסות לתנועה הלבנה שנלחמה באזור זה בבולשביקים יחד עם הכוחות המזוינים של דרום רוסיה וצבא המתנדבים.

## ראו גם
* ניבים דרום-רוסיים
* ניבים צפון-רוסיים
* מחוזות פדרליים של רוסיה
* חלוקה מנהלית-טריטוריאלית של רוסיה

## קישורים חיצוניים

קטגוריה:רוסיה: גאוגרפיה
מיק הרון

**מיק הרון** (באנגלית: **Mick Herron**; ) הוא סופר מתח ומסתורין בריטי, ידוע כמחבר סדרת הספרים "בית סלאו", אשר ששת הספרים הראשונים בה זכו לעיבוד טלוויזיוני בשם "סוסים איטיים".

## חייו
הרון נולד בניוקאסל על הטיין, אנגליה ולמד בבייליול קולג' באוקספורד תואר בשפה אנגלית.

ב-2003 פרסם את הרומן הראשון שלו, Down Cemetery Road, המהווה הראשון בסדרה בת ארבעה ספרים אודות זואי בוהם (Zoë Boehm), חוקרת פרטית באוקספורד. הרומן הראשון עובד על ידי אפל TV+ לסדרת טלוויזיה באותו שם.

ב-2010 החל לכתוב את סדרת הספרים "בית סלאו" (Slough House), כשהספר הראשון סוסים איטיים מגולל את סיפורם של סוכני MI5 כושלים שהוגלו מהמטה בשל כישלונותיהם המקצועיים. החלק השני, אריות מתים, יצא לאור ב-2013 וזכה להערכת המבקרים ובפרס גולדסבורו גולד דאגר של איגוד סופרי המתח ונבחר על ידי הסאנדיי טיימס לאחד מעשרים וחמישה ספרי המתח הנבחרים של חמש השנים האחרונות. עד דצמבר 2022 הרון הוציא שמונה ספרים בסדרה, כולל נובלות קצרות. הספרים הראשונים עובדו לעונות נפרדות בסדרת הטלוויזיה, "סוסים איטיים", של אפל TV+.

## ספריו

## סדרת טלוויזיה
סדרת הספרים "בית סלאו" עובדה לסדרת טלוויזיה בשם סוסים איטיים, עם גארי אולדמן כג'קסון לאמב. הסדרה הופקה עבור Apple TV+.

## קישורים חיצוניים
* 

* 
* 

## הערות שוליים

קטגוריה:סופרי מתח ואימה בריטים
קטגוריה:סופרי מתח ואימה
קטגוריה:סופרים בריטים
קטגוריה:בריטים שנולדו ב-1963
ערוץ 24 (אוקראינה)

**ערוץ 24** הוא ערוץ טלוויזיה אוקראיני אשר החל את שידוריו ב-1 במרץ 2006. זהו ערוץ החדשות הראשון באוקראינה שמשדר 24 שעות ביממה.

בתחילת שידורו נקרא "ערוץ החדשות 24", מאוחר יותר קוצר ביטוי זה לשם העכשווי "ערוץ 24", המשמש בלוגו החברה המעודכן ובאתר הרשמי של ערוץ הטלוויזיה 24tv.ua.

הערוץ הוא חלק מחברת המדיה לוקס , בבעלות יקטרינה קיט-סדובה . חדשות על פוליטיקה, כלכלה, עולם הבידור, וספורט מתעדכנים בשידור חי. הערוץ משודר ברחבי אוקראינה.

## קישורים חיצוניים
* 

קטגוריה:ערוצי טלוויזיה אוקראיניים
שפ פטיבון

**רוברט "שפ" פטיבון** (באנגלית: **Robert "Shep" Pettibone**; נולד ב-10 ביולי 1959) הוא מפיק מוזיקלי, רמיקסר, פזמונאי ודי ג'יי אמריקאי, אחד מהמוזיקאים הפופולריים ביותר בשנות ה-80 של המאה ה-20.

## קריירה
שפ פטיבון זכה להצלחה לאחר עבודתו עם ארתור בייקר  כחלק מ-Afrika Bambaataa & the Jazzy 5, וכטכנאי קול ומיקס של פרלוד רקורדס . במהלך הקריירה המוזיקלית שלו, הוא השיק "מאסטרמיקס" חדשניים ל-New York's KISS FM. הפופולריות של המיקסים הללו שכנעה את חברת התקליטים להפיץ חלק מהם באופן מסחרי.

פטיבון זכה לשבחים על ידי די ג'יים רבים ברחבי העולם, והיה מבוקש בסצנת הדאנס ומועדוני הלילה האמריקאים באותה העת בה פעל. מיומנותו בהפקה מוזיקלית ובעשיית מיקסים שונים, הובילה אותו לעבוד עם אמנים כמו מדונה, וג'ורג' מייקל, בסוף שנות ה-80 במהלך שיא הפופולריות של אמנים אלו.

## תקופת "Vogue"
פטיבון, שותף לכתיבת והפקת הלהיט "Vogue" של מדונה מ-1990, תבע את וורנר מיוזיק בעוון הלנת תשלומי תמלוגים.

השיר זכה להצלחה רבה והגיע למקומות גבוהים במצעדים רבים בעולם. השיר מוקם במקום הראשון במעל ל-30 מצעדי סינגלים ביניהם המצעד האמריקאי בילבורד הוט 100, המצעד הבריטי, האוסטרלי והקנדי. השיר הפך לסינגל הנמכר ביותר בשנת 1990, כשמכר מעל לשישה מיליון עותקים ברחבי העולם.

## קישורים חיצוניים

* 

## הערות שוליים

קטגוריה:מוזיקאים אמריקאים
קטגוריה:תקליטנים אמריקאים
קטגוריה:רמיקסרים
קטגוריה:פזמונאים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1959
משפט גלגל העין

ממוזער|משפט גלגל העין, המיתרים האדומים הם באורך שווה
**משפט גלגל העין** הוא משפט בגאומטריה אוקלידית שמדבר על תכונה של זוג מעגלים זרים.

המשפט:

:לשני מעגלים שאינם נחתכים c_P ו c_Q שמרכזם בנקודות P ו Q המשיקים מ-P אל c_Q נחתכים ב- c_P בנקודות C  ו D והמשיקים מ-Q אל c_P נחתכים עם c_Q בנקודות A  ו B . אזי |AB| = |CD| .''

משפט גלגל העין התגלה ב-1960 על ידי המתמטיקאי הפרואני אנטוניו גוטיירז.

## קישורים חיצוניים

* 
*The Eyeball Theorem, cut-the-knot.org

## הערות שוליים

קטגוריה:משפטים בגאומטריה אוקלידית
קטגוריה:מעגל
סלעית הבזלות

**סַלְעִית הַבַּזָּלוֹת** (שם מדעי: *Oenanthe warriae*) היא ציפור ממדבריות הבזלת שבירדן ובסוריה. היא שייכת לסוג סלעית, ששויך בעבר למשפחת הקיכליים, אך כיום מוגדר במשפחת החטפיתיים. זהו מין שידוע עליו מעט מאוד, והיא תוארה כמין עצמאי רק ב-2021.

בישראל היא חורפת נדירה ביותר, כשעיקר התצפיות בה הן מדרום הערבה. בחורפים של 2016/17 ו-2019/20 נרשמו מספר תצפיות ב-6 ו-7 פרטים בהתאמה, כולן בדרום הארץ.

הגדרתה ותיאורה של סלעית הבזלות הביאו להבנה כי שתי תצפיות עבר בסלעיות נדירות, של סלעית שחורה (*O. leucura*) בדצמבר 1982 וסלעית הודית (*O. picata*, נקראת גם סלעית מזרחית) בפברואר 1986, שתיהן מאילת, היו זיהויים שגויים של סלעית בזלות, והן הוסרו מרשימת ציפורי הארץ במאמר שהתפרסם ב-2012.

## טקסונומיה ואטימולוגיה
סלעית הבזלות (*O. warriae*) וסלעית מגרבית (*O. halophila*) נחשבו בעבר לתת-מינים של סלעית לבנת-כנף (בשל מידע חסר סווגה הבזלות בתחילה כמופע מלניסטי בלבד על-ידי חלק מהרשימות), אך פוצלו כמינים מובחנים על ידי איגוד האורניתולוגים הבין-לאומי (IOU) בשנת 2021.

שם הסוג *Oenanthe* נגזר מהמילים ביוונית העתיקה *oenos* (οίνος), "יין" ו-*anthos* (ανθός), "פרח". זה מתייחס לחזרתה של הסלעית האירופית ליוון באביב בדיוק בזמן פריחת הגפנים. השם האנגלי לסלעית "wheatear" אינו נגזר מ"חיטה" או "אוזן", אלא הוא השחתה לשונית מהמאה ה-16 של "לבן" ו"עכוז", ומתייחס לשת הלבן הבולט שנמצא ברוב המינים.

שם המין הספציפי *warriae* ניתן לה על-ידי האורניתולוג הישראלי הדורם שיריחי, שחקר את סלעית הבזלות והעניק לה את שמה לכבודה של Effie Warr, אוצרת אוסף הציפורים במוזיאון להיסטוריה של הטבע בטרינג שבאנגליה, שבשנותיו הראשונות כחוקר מקצועי במוזיאון עזרה לו רבות.

זהו מין מונוטיפי, כלומר לא תוארו תת-מינים נפרדים.

## תפוצה ובית גידול
דוגרת במדבריות בזלת בצפון-מזרח ירדן ודרום סוריה, ונראה שנודדת דרומה בחורף לדרום ירדן ואולי אף למצרים. באפריל 2011 נצפו וצולמו זוג בחיזור בטורקיה.

## תיאור
זוהי סלעית גדולה יחסית, באורך 15–16.5 ס"מ, ובעלת ראש גדול ומעוגל. בצבעי שחור מט ולא מבריק (בשונה מסלעית שחורת-בטן), עם מעט גוון חום. בעמידה בולטים קצוות בהירים לסוככות היד. בתעופה ניכר דגם הכנף מזכיר סלעית לבנת-כנף, עם בסיסים בגוון אפרפר בהיר לאברות היד הפנימיות ואברות האמה, ובנוסף בולט גם פס הזנב העבה לרוחב הזנב כולו. סוככות התת-הזנב שלה לבנות לגמרי, בשונה מסלעית לבנת-כנף. הזוויגים דומים. לעיתים מופיעות מעט נוצות לבנות במצח, שמשערים כי מקורן בגנים "פגומים" כמו לבקנות או לאוציזם, הנפוצים יותר באוכלוסיות קטנות ומבודדות המתרבות בתוך עצמן.

## סטטוס
זוהי סלעית נדירה ביותר ונדרש מחקר נוסף על המין, אך מעריכים כי היא נתונה בסכנת הכחדה חמורה, ואחת ההערכות היא שנותרו כמאה פרטים בלבד.

## קישורים חיצוניים

* דף מידע ותמונות של המין, באתר תצפית של ליאור כסלו
* תצפיות, קטעי וידאו, תמונות וקולות של סלעית הבזלות, באתר eBird

## הערות שוליים

קטגוריה:טקסונים שתוארו בידי גאי קירוון
קטגוריה:בעלי חיים שתוארו ב-2011
קטגוריה:חטפיתיים
קטגוריה:ארץ ישראל: חטפיתיים
קטגוריה:סוריה: עופות
קטגוריה:ירדן: עופות